CELEX: 32005D0395
Language: lv
Date: 2005-05-10 00:00:00
Title: Padomes Lēmums 2005/395/KĀDP (2005. gada 10. maijs), ar ko groza Lēmumu 2001/80/KĀDP par Eiropas Savienības Militārā štāba izveidošanu

26.5.2005   
            
            
               LV
            
            
               Eiropas Savienības Oficiālais Vēstnesis
            
            
               L 132/17
            
         
      PADOMES LĒMUMS 2005/395/KĀDP
   (2005. gada 10. maijs),
   ar ko groza Lēmumu 2001/80/KĀDP par Eiropas Savienības Militārā štāba izveidošanu
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 28. panta 1. punktu,
   ņemot vērā Eiropas Kopienas dibināšanas līgumu, un jo īpaši tā 207. panta 2. punktu,
   tā kā:
   
               (1)
            
            
               Pašreizējā Eiropas Savienības Militārā štāba (EUMS) organizācija un struktūra neatbilst vairākiem jauniem tā uzdevumiem.
            
         
               (2)
            
            
               Turklāt attiecībā uz autonomu militāru operāciju veikšanu Padome noteiktos apstākļos pēc ES Militārās komitejas ieteikuma var nolemt izmantot EUMS kolektīvās spējas, jo īpaši gadījumos, kad nepieciešama civili militāra reakcija un kad nav noteikts nacionālais štābs.
            
         
               (3)
            
            
               Tādēļ ir nepieciešams mainīt EUMS kompetenci un struktūru.
            
         
               (4)
            
            
               2005. gada 12. aprīlī Politikas un drošības komiteja ieteica mainīt EUMS kompetenci un struktūru.
            
         
               (5)
            
            
               Tādēļ būtu jāgroza Lēmums 2001/80/KĀDP (1),
            
         IR PIEŅĒMUSI ŠO LĒMUMU.
   1. pants
   Lēmumu 2001/80/KĀDP groza šādi.
   
               1)
            
            
               Lēmuma 2. pantu aizstāj ar šādu pantu:
               “2. pants
               Eiropas Savienības Militārā štāba kompetence un struktūra ir noteikta šā lēmuma pielikumā.”.
            
         
               2)
            
            
               Lēmuma 4. pantu aizstāj ar šādu pantu:
               “4. pants
               Uz Eiropas Savienības Militārā štāba locekļiem attiecas noteikumi, kas paredzēti Padomes Lēmumā 2003/479/EK (2003. gada 16. jūnijs) par noteikumiem, kas jāpiemēro attiecībā valstu ekspertiem un militāro personālu, kas norīkots uz Padomes Ģenerālsekretariātu (2).
            
         
               3)
            
            
               Lēmuma 2001/80/KĀDP pielikumu aizstāj ar tekstu šā lēmuma pielikumā.
            
         2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.
   
      Briselē, 2005. gada 10. maijā
      
         
            Padomes vārdā —
         
         
            priekšsēdētājs
         
         J. KRECKÉ
         
      
   
   
      (1)  OV L 27, 30.1.2001., 7. lpp.
   
   
      (2)  OV L 160, 28.6.2003., 72. lpp.”.
   
      PIELIKUMS
      EIROPAS SAVIENĪBAS MILITĀRĀ ŠTĀBA KOMPETENCE UN STRUKTŪRA
      1.   Ievads
      Helsinkos ES dalībvalstis nolēma Padomē izveidot jaunas pastāvīgas politiskas un militāras struktūras, kas ļautu ES uzņemties Līgumā par Eiropas Savienību definētos pienākumus attiecībā uz visu veidu konfliktu novēršanu un krīzes pārvarēšanas operācijām. Kā paredzēts Helsinku ziņojumā, EUMS“Padomes struktūrās nodrošina militāro kompetenci un atbalstu EKDĀP, jo īpaši ES vadīto krīzes pārvarēšanas operāciju nodrošināšanai.”
      Eiropadome 2003. gada 12. un 13. decembra sanāksmē atzinīgi novērtēja dokumentu “Aizsardzība Eiropā, NATO/ES konsultācijas, plānošana un operācijas”. Eiropadome 2004. gada 16. un 17. decembrī apstiprināja sīki izstrādātus priekšlikumus attiecībā uz minētā dokumenta īstenošanu. EUMS kompetenci definē, kā izklāstīts turpmāk.
      2.   Misija
      Militārajam štābam ir jāveic agrīnā brīdināšana, situācijas novērtēšana un stratēģiskā plānošana attiecībā uz misijām un uzdevumiem, kas paredzēti ES līguma 17. panta 2. punktā, tostarp tiem, kas norādīti Eiropas drošības stratēģijā. Tas ietver arī Eiropas nacionālo un daudznacionālo spēku identificēšanu un darbības plānu un lēmumu īstenošanu saskaņā ar Eiropas Savienības Militārās komitejas (ESMK) norādēm.
      3.   Loma
      
                  —
               
               
                  
                     EUMS ir ES militārās kompetences avots,
               
            
                  —
               
               
                  tas nodrošina saikni starp ESMK, no vienas puses, un ES pieejamiem militārajiem resursiem, no otras puses, un saskaņā ar ESMK norādēm nodrošina militāro kompetenci ES struktūrām,
               
            
                  —
               
               
                  tas veic trīs galvenās operatīvās funkcijas: agrīno brīdināšanu, situācijas novērtēšanu un stratēģisko plānošanu,
               
            
                  —
               
               
                  tas nodrošina agrīnās brīdināšanas iespējas, plāno, izvērtē un izstrādā ieteikumus attiecībā uz krīžu pārvarēšanas koncepciju un vispārējo militāro stratēģiju un īsteno ESMK lēmumus un pamatnostādnes,
               
            
                  —
               
               
                  tas atbalsta ESMK attiecībā uz situāciju novērtēšanu un stratēģiskās plānošanas militārajiem aspektiem (1) visu veidu misijās un uzdevumos, kas paredzēti ES līguma 17. panta 2. punktā, tostarp attiecībā uz tiem, kas norādīti Eiropas drošības stratēģijā, visās ES vadītajās operācijās neatkarīgi no tā, vai ES izmanto NATO spēkus un iespējas,
               
            
                  —
               
               
                  tas atbalsta (pēc ĢS/AP vai Politikas un drošības komitejas (PDK) lūguma) pagaidu misijas uz trešām valstīm vai starptautiskām organizācijām, lai vajadzības gadījumā nodrošinātu konsultācijas un palīdzību konfliktu novēršanas militārajos aspektos, krīžu pārvarēšanā un pēckonflikta stabilizēšanā,
               
            
                  —
               
               
                  tas veicina mērķa potenciāla izstrādes, izvērtēšanas un pārskatīšanas procesu, ņemot vērā iesaistīto dalībvalstu vajadzību nodrošināt saskaņotību ar NATO aizsardzības un plānošanas procesu (DPP) un plānošanas un plānu pārskatīšanas procesu (PARP) sakarā ar Partnerattiecībām mieram saskaņā ar procedūrām, par kurām vienojas,
               
            
                  —
               
               
                  tas strādā ciešā sadarbībā ar Eiropas Aizsardzības aģentūru,
               
            
                  —
               
               
                  tas ir atbildīgs par uzraudzīšanu, novērtēšanu un ieteikumu sniegšanu par mācībām un savietojamību attiecībā uz spēkiem un iespējām, ko ES rīcībā ir nodevušas dalībvalstis,
               
            
                  —
               
               
                  tas saglabā spēju pastiprināt nacionālo MQ, kas nozīmēts īstenot autonomu ES operāciju, galvenokārt ar Civilās /militārās vienības starpniecību,
               
            
                  —
               
               
                  tā pienākums ir ar Civilās/militārās vienības starpniecību radīt autonomas ES militāras operācijas plānošanai un īstenošanai nepieciešamo jaudu un uzturēt to EUMS, ātri izveidot operācijas centru īpašas operācijas gadījumā, jo īpaši, ja vajadzīga vienota Civila/militāra rīcība un, tad valstu HQ nav identificēti, ja Padome pēc ESMK ieteikuma pieņēmusi lēmumu par šādu operāciju.
               
            4.   Uzdevumi
      
                  —
               
               
                  
                     EUMS ESMK vadībā nodrošina militāro kompetenci Ģenerālsekretāram/Augstajam pārstāvim un ES struktūrām,
               
            
                  —
               
               
                  tas uzrauga iespējamās krīzes, pamatojoties uz atbilstīgām nacionālām un daudznacionālām izlūkošanas iespējām,
               
            
                  —
               
               
                  tas apgādā Situācijas izvērtēšanas centru ar militāro informāciju un saņem no tā darbības rezultātus,
               
            
                  —
               
               
                  tas veic iepriekšējās stratēģiskās plānošanas militāros aspektus,
               
            
                  —
               
               
                  tas, saskaņojot ar NATO, identificē un uzskaita Eiropas nacionālos un daudznacionālos spēkus operācijām, kuras vada ES,
               
            
                  —
               
               
                  tas veicina nacionālo un daudznacionālo spēku attīstību un sagatavošanu (tostarp mācības), kurus ES rīcībā ir nodevušas dalībvalstis; modalitātes par attiecībām ar NATO ir paredzētas attiecīgajos dokumentos,
               
            
                  —
               
               
                  tas organizē un koordinē procedūras nacionālajiem un daudznacionālajiem HQ, tostarp tiem NATO HQ, kuri ir pieejami ES, nodrošinot pēc iespējas labāku saderību ar NATO procedūrām,
               
            
                  —
               
               
                  tas sniedz ieguldījumu terorisma apkarošanas EDAP dimensijas militārajos aspektos,
               
            
                  —
               
               
                  tas sniedz ieguldījumu koncepciju, teoriju, plānu un procedūru izstrādāšanā attiecībā uz militāro spēku un iespēju izmantošanu dabas katastrofu un cilvēka izraisītu katastrofu seku pārvarēšanas operācijās,
               
            
                  —
               
               
                  tas sagatavo, plāno, vada un novērtē ES krīzes pārvarēšanas procedūru militāros aspektus, tostarp ES/NATO procedūru realizēšanu,
               
            
                  —
               
               
                  tas piedalās operāciju un mācību izmaksu aprēķināšanā,
               
            
                  —
               
               
                  tas sadarbojas ar nacionālajiem HQ un daudznacionālo spēku daudznacionālajiem HQ,
               
            
                  —
               
               
                  tas nodibina pastāvīgas attiecības ar NATO, ievērojot “ES/NATO pastāvīgās vienošanās”,
               
            
                  —
               
               
                  tā paspārnē atrodas NATO Sadarbības komanda EUMS, un tas uztur ES vienību SHAPE, saskaņā ar EDAP prezidentvalsts ziņojumu, ko Padome pieņēmusi 2004. gada 13.decembrī,
               
            
                  —
               
               
                  tas nodibina atbilstīgas attiecības ar noteiktiem korespondentiem ANO, kā arī citās starptautiskās organizācijās, tostarp EDSO un ĀS, saskaņā ar vienošanos ar šīm organizācijām,
               
            
                  —
               
               
                  tas atbalsta visaptverošā gūto atziņu procesa īstenošanā,
               
            
                  —
               
               
                  uzdevumi, kas veicami ar Civilās/militārās vienības starpniecību:
                  
                              —
                           
                           
                              tas uzņemas veikt stratēģisko kontingenta plānošanu pēc ĢS/AP vai PDK iniciatīvas,
                           
                        
                              —
                           
                           
                              tas palīdz izstrādāt teoriju/koncepciju kopumu, pamatojoties uz Civilo/militāro operāciju un mācību procesā gūtajām atziņām,
                           
                        
                              —
                           
                           
                              tas izstrādā koncepcijas un procedūras ES operāciju centra vajadzībām un nodrošina operāciju centra darbaspēka, telpu un aprīkojuma pieejamību un gatavību operācijām un mācībām,
                           
                        
                              —
                           
                           
                              tas uztur, atjaunina un nomaina ES operāciju centra materiāltehnisko bāzi un ierīces.
                           
                        
            a)   Papildu funkcijas krīžu pārvarēšanas situācijās
      
                  —
               
               
                  
                     EUMS pieprasa un apstrādā īpašu informāciju no izlūkošanas organizācijām un citu saistītu informāciju no visiem pieejamiem avotiem,
               
            
                  —
               
               
                  tas atbalsta EUMS Sākotnējās plānošanas pamatnostādņu un plānošanas norādījumu izstrādē PDK,
               
            
                  —
               
               
                  tas izstrādā un nosaka prioritātes militārstratēģiskajām iespējām kā pamatam ESMK militārajiem ieteikumiem PDK:
                  
                              —
                           
                           
                              nosakot vispārējās sākotnējās iespējas,
                           
                        
                              —
                           
                           
                              lietderīgi izmantojot ārējo resursu plānošanas atbalstu, kas detalizētāk analizēs un izstrādās šīs iespējas,
                           
                        
                              —
                           
                           
                              novērtējot šīs detalizētākās izskatīšanas rezultātus un vajadzības gadījumā veicot turpmāk nepieciešamās darbības,
                           
                        
                              —
                           
                           
                              sniedzot vispārēju novērtējumu ESMK ar atbilstīgām atsaucēm uz prioritātēm un ieteikumiem,
                           
                        
            
                  —
               
               
                  tas, rīkojoties koordinēti kopā ar nacionālo plānošanas štābu un attiecīgā gadījumā ar NATO, identificē tos spēkus, kuri varētu piedalīties iespējamās ES vadītās operācijās,
               
            
                  —
               
               
                  tas palīdz operāciju komandierim apmaiņā ar tehniskajiem līdzekļiem ar trešām valstīm, kuras piedāvā militāru palīdzību ES vadītām operācijām, un spēku koncentrēšanas konferences gatavošanā,
               
            
                  —
               
               
                  tas turpina krīzes situāciju uzraudzību,
               
            
                  —
               
               
                  uzdevumi, ko veic ar Civilās/militārās vienības palīdzību:
                  
                              —
                           
                           
                              pēc DG E lūguma DG EUMS tas sniedz palīdzību politiski militārai stratēģiskai plānošanai, ko veic DG E uzdevumā, lai reaģētu uz krīzi (sagatavo CMC, vienotu rīcību …),
                           
                        
                              —
                           
                           
                              tas sniedz palīdzību stratēģiskai plānošanai kopīgām Civilām/militārām operācijām, ko veic, lai reaģētu uz krīzi, izstrādājot stratēģiskas iespējas, kas paredzētas krīzes pārvarēšanas procedūrās. Šāda plānošana ir tieša DG EUMS un DG E atbildība vispārējā ĢS/AP pakļautībā,
                           
                        
                              —
                           
                           
                              pēc DG E lūguma DG EUMS tas sniedz palīdzību civilai stratēģiskai plānošanai, ko veic DGE uzdevumā, lai reaģētu uz krīzi (sagatavo PSO, CSO utt.).
                           
                        
            b)   Papildu funkcijas operāciju laikā
      
                  —
               
               
                  
                     EUMS, darbojoties atbilstīgi ESMK norādījumiem, nepārtraukti uzrauga operāciju militāros aspektus. Tas vada stratēģisko analīzi, sazinoties ar norīkoto operācijas komandieri, lai pildītu ESMK padomdevēja lomu PDK, kas ir atbildīga par stratēģisko plānošanu,
               
            
                  —
               
               
                  saskaņā ar politisko un darbības attīstību tas paredz jaunas iespējas ESMK, kas ir pamatā ESMK konsultācijām PDK,
               
            
                  —
               
               
                  tas sniedz ieguldījumu ES operāciju centra vadošā kodola pastiprināšanā un pēc vajadzības tālākā izaugsmē,
               
            
                  —
               
               
                  uzdevumi, ko veic ar civilās/militārās vienības palīdzību:
                  
                              —
                           
                           
                              
                                 EUMS veido pastāvīgu vadošu ES operāciju centra kodolu,
                           
                        
                              —
                           
                           
                              tas palīdz īstenot civilo operāciju koordinēšanu. DG E ir atbildīgs par šādām operācijām. Tas palīdz civilās operācijas plānošanā, nodrošinājumā (tostarp iespējams izmantot arī militārus līdzekļus) un vadībā (stratēģiskā līmeņa vadību veic DG E).
                           
                        
            5.   Organizācija
      
                  —
               
               
                  
                     EUMS darbojas atbilstīgi ESMK norādījumiem, kurai tas ziņo,
               
            
                  —
               
               
                  
                     EUMS ir Padomes Sekretariāta departaments, kas ir tieši piesaistīts ĢS/AP un strādā ciešā sadarbībā ar citiem Padomes Sekretariāta departamentiem,
               
            
                  —
               
               
                  
                     EUMS vada ģenerāldirektors (DG EUMS), kas ir ģenerālleitnants (sauszemes spēkos) vai admirālis (jūras spēkos),
               
            
                  —
               
               
                  to veido dalībvalstu norīkotie darbinieki, kuru darbībai ir starptautisks statuss saskaņā ar noteikumiem, ko piemēro valstu ekspertiem un militārajam personālam, kā arī civildienesta ierēdņiem, kas norīkoti no Padomes Ģenerālsekretariāta un Komisijas. Lai uzlabotu EUMS atlases procesu, dalībvalstis tiek aicinātas katram amatam, uz ko piesakās kandidāti, izvirzīt vairāk nekā vienu kandidātu,
               
            
                  —
               
               
                  lai nodrošinātu pilnu misiju un uzdevumu spektru, EUMS ir organizēts, kā norādīts A pielikumā,
               
            
                  —
               
               
                  krīzes pārvarēšanas situācijās vai mācībās EUMS varētu izveidot Krīzes vienības (CAT), kas izveidotas, ievērojot savu kompetenci, personāla sastāvu un infrastruktūru. Turklāt, nepieciešamības gadījumā pagaidu spēku palielināšanai tas ar ESMK starpniecību varētu lūgt personālu no ES dalībvalstīm,
               
            
                  —
               
               
                  Padome 13. decembrī apstiprināja Civilās/militārās vienības misiju, funkcijas, un organizāciju, kā arī operāciju centra konfigurāciju, bet Eiropadome to atbalstīja 2004. gada 16. un 17. decembrī. ESMK ar DG EUMS palīdzību, vadīs civilās/militārās vienības militārās darbības. Par vienības palīdzības krīzes pārvarēšanā civilajiem aspektiem funkcionālā līmenī atbildīgs ir DG E. Ziņojumi par šīm darbībām saskaņā ar izveidotām procedūrām par krīzes pārvarēšanas civilajiem aspektiem jāsniedz CIVCOM.
               
            6.   Attiecības ar trešām valstīm
      Attiecības starp EUMS un Eiropas NATO dalībvalstīm, kas nav ES, citām trešām valstīm un ES kandidātvalstīm ir noteiktas attiecīgos dokumentos par ES attiecībām ar trešām valstīm.
      
         (1)  Sākotnējās definīcijas:
      Stratēģiskā plānošana: plānošanas darbība, kas sākas līdz ar krīzes rašanos un beidzas, kad ES politiskās iestādes apstiprina militārstratēģisku iespēju vai nosaka militārstratēģisku iespēju. Stratēģiskais process ietver militāru situācijas izvērtēšanu, definēšanu POL/MIL sakarā un militārstratēģisku iespēju izstrādāšanu.
      Militārstratēģiska iespēja: pieņemama militārstratēģiska iespēja, kas izstrādāta POL/MIL mērķu sasniegšanai un izvērsta POL/MIL sakarā. Militārstratēģiska iespēja ietver militārā risinājuma izklāstu, nepieciešamos resursus un ierobežojumus, un rekomendācijas par operācijas komandiera un operāciju štāba izvēli (OHQ).
      
         PAPILDINĀJUMS
         
            EUMS ORGANIZATORISKĀ STRUKTŪRA
         
            
         SAĪSINĀJUMI
         A
         
                     
                        ACOS
                     
                  
                  
                     Štāba vadītāja asistents
                  
               
                     
                        ADMIN
                     
                  
                  
                     Administrācijas nodaļa
                  
               C
         
                     
                        CEUMC
                     
                  
                  
                     Eiropas Savienības Militārās komitejas priekšsēdētājs
                  
               
                     
                        CIS
                     
                  
                  
                     Sakaru un informācijas sistēmu departaments
                  
               
                     
                        Civ/Mil Cell
                     
                  
                  
                     Civilā/militārā vienība
                  
               
                     
                        CIVCOM
                     
                  
                  
                     Krīzes pārvarēšanas civilo aspektu komiteja
                  
               
                     
                        CMC SPT
                     
                  
                  
                     Atbalsts Eiropas Savienības Militārās komitejas priekšniekam
                  
               
                     
                        CMSP
                     
                  
                  
                     Civilās/militārās stratēģiskās plānošanas nodaļa
                  
               
                     
                        CONOPS
                     
                  
                  
                     Operāciju koncepcija
                  
               
                     
                        CRP/COP
                     
                  
                  
                     Reaģēšanas uz krīzes situācijām plānošanas/notiekošo operāciju nodaļa
                  
               D
         
                     
                        DDG/COS
                     
                  
                  
                     Ģenerāldirektora vietnieks un Eiropas Savienības Militārā štāba priekšnieks
                  
               
                     
                        DG EUMS
                     
                  
                  
                     Eiropas Savienības Militārā štāba ģenerāldirektors
                  
               
                     
                        DOC/CON
                     
                  
                  
                     Teoriju un koncepciju nodaļa
                  
               E
         
                     
                        ESMK
                     
                  
                  
                     Eiropas Savienības Militārā komiteja
                  
               
                     
                        EUMS
                     
                  
                  
                     Eiropas Savienības Militārais štābs
                  
               
                     
                        EXE/TRG/ANL
                     
                  
                  
                     Mācību un analīzes nodaļa
                  
               
                     
                        EX OFFICE
                     
                  
                  
                     Izpildu birojs
                  
               F
         
                     
                        FOR/CAP
                     
                  
                  
                     Militāro spēku un spēju attīstības nodaļa
                  
               I
         
                     
                        INT
                     
                  
                  
                     Izlūkošanas departaments
                  
               
                     
                        INT POL
                     
                  
                  
                     Izlūkošanas darbības politikas plānošanas nodaļa
                  
               
                     
                        ITS
                     
                  
                  
                     Informācijas tehnoloģiju un drošības nodaļa
                  
               L
         
                     
                        LEGAL
                     
                  
                  
                     Juriskonsults
                  
               
                     
                        LOG
                     
                  
                  
                     Apgādes nodaļa
                  
               
                     
                        LOG/RES
                     
                  
                  
                     Apgādes un resursu departaments
                  
               O
         
                     
                        OCPS
                     
                  
                  
                     Operāciju centra pastāvīgais personāls
                  
               
                     
                        OHQ
                     
                  
                  
                     Operāciju štābs
                  
               
                     
                        OPLAN
                     
                  
                  
                     Operāciju plāns
                  
               
                     
                        OPSCEN
                     
                  
                  
                     Operāciju centrs
                  
               
                     
                        OPS/EXE
                     
                  
                  
                     Operāciju un apmācību departaments
                  
               P
         
                     
                        PERS
                     
                  
                  
                     Padomnieku birojs
                  
               
                     POL
                  
                  
                     Politikas nodaļa
                  
               
                     
                        POL/PLS
                     
                  
                  
                     Politikas un plānošanas departaments
                  
               
                     
                        POL/REQ
                     
                  
                  
                     Politikas un prasību nodaļa
                  
               
                     
                        PRD
                     
                  
                  
                     Ražošanas nodaļa
                  
               R
         
                     
                        REQ
                     
                  
                  
                     Prasību nodaļa
                  
               
                     
                        RES/SPT
                     
                  
                  
                     Resursu atbalsta nodaļa
                  
               U
         
                     
                        UN MLO
                     
                  
                  
                     Apvienoto Nāciju Organizācijas militārās sadarbības koordinators